b'\n_START_ARTICLE_\nKaila\xc5\xa1as\n_START_SECTION_\nPavadinimas\n_START_PARAGRAPH_\nKail\xc4\x81\xc5\x9b\xc4\x81 rei\xc5\xa1kia \xe2\x80\x9ekristalas\xe2\x80\x9c sanskrito kalboje. Tibetieti\xc5\xa1kas kalno vardas Gangs Rin-po-che rei\xc5\xa1kia \xe2\x80\x9esniegyn\xc5\xb3 vertinga brangenyb\xc4\x97\xe2\x80\x9c. Kitas vietinis kalno pavadinimas yra Tis\xc3\xa9 kalnas. D\xc5\xbeainistai kaln\xc4\x85 vadina A\xc5\xa1tapada.\n_START_SECTION_\nReligin\xc4\x97 reik\xc5\xa1m\xc4\x97\n_START_PARAGRAPH_\nHinduizmas_NEWLINE_Hinduizmo mitologijoje \xc5\xa0iva, blogio ir sielvarto naikintojas, gyvena legendinio kalno Kail\xc4\x81\xc5\x9b\xc4\x81 vir\xc5\xa1\xc5\xabn\xc4\x97je. Kail\xc4\x81\xc5\x9b\xc4\x81 daugelyje hinduizmo sekt\xc5\xb3 laikomas rojumi, galutiniu siel\xc5\xb3 tikslu ir pasaulio dvasiniu centru._NEWLINE_Kai kurios tradicijos tvirtina, kad Kaila\xc5\xa1o kalnas yra \xc5\xa0ivos linga (simbolis pana\xc5\xa1us \xc4\xaf pen\xc4\xaf), o Manasarovaro e\xc5\xbeeras\xc2\xa0\xe2\x80\x93 jo palydov\xc4\x97s joni (yoni\xc2\xa0\xe2\x80\x93 gimdos, mak\xc5\xa1ties simbolis fizine ir dvasine reik\xc5\xa1me). Pagal puranose rast\xc4\x85 apibudinim\xc4\x85, Kailasas yra pasaulio centras, jo keturi veidai padaryti i\xc5\xa1 kristalo, rubino, aukso ir lapis lazuli. Jis yra pasaulio ramstis apie 420 t\xc5\xabkst. km auk\xc5\xa1\xc4\x8dio, tai pasaulio mandalos centras ir yra \xc5\xa1e\xc5\xa1i\xc5\xb3 kalnyn\xc5\xb3, simbolizuojan\xc4\x8di\xc5\xb3 lotos\xc4\x85 centre. I\xc5\xa1 Kailaso i\xc5\xa1teka keturios up\xc4\x97s, dalinan\xc4\x8dios pasaul\xc4\xaf \xc4\xaf keturias dalis._NEWLINE_Did\xc5\xbeiausia ir svarbiausia uoloje i\xc5\xa1kalta \xc5\xa1ventykla Eloroje, Mahara\xc5\xa1tra, pavadinta Kailaso kalno vardu. Daug jos skulpt\xc5\xabr\xc5\xb3 vaizduoja \xc5\xa0iv\xc4\x85 ir Parvati istorij\xc4\x85, \xc4\xafskaitant epizod\xc4\x85, kur demonas Ravana band\xc4\x97 papurtyti Kailaso kaln\xc4\x85._NEWLINE_Budizmas_NEWLINE_Tantriniai budistai tiki, kad Kailaso kalnas yra Budos Demchoko (\xc5\xbeinomo ir kaip Demchogas ar Chakrasamvara), simbolizuojan\xc4\x8dio auk\xc5\xa1\xc4\x8diausi\xc4\x85 palaim\xc4\x85, namai. Kalbama, kad Milarepa, tantrinio budizmo \xc4\x8dempionas, atvyko \xc4\xaf Tibet\xc4\x85 mesti i\xc5\xa1\xc5\xa1\xc5\xabk\xc4\xaf Naro-Bonchungui, Bon, Tibeto religijos, \xc4\x8dempionui. Du burtininkai stojo \xc4\xaf magi\xc5\xa1k\xc4\x85 kov\xc4\x85, bet n\xc4\x97 vienas nepasiek\xc4\x97 svaraus prana\xc5\xa1umo. Galiausiai jie susitar\xc4\x97, kad pirmasis pasiek\xc4\x99s Kailaso kalno vir\xc5\xa1\xc5\xabn\xc4\x99 bus nugal\xc4\x97tojas. Kai Naro-Bonchungas atsis\xc4\x97do ant stebuklingo bugno ir pa\xc5\xa1oko vir\xc5\xa1 \xc5\xa1laito, Milarepos pasek\xc4\x97jai buvo nusteb\xc4\x99, matydami mokytoj\xc4\x85 s\xc4\x97dint\xc4\xaf ir medituojant\xc4\xaf. Kai Naro-Bonchungas buvo prie pat vir\xc5\xa1\xc5\xabn\xc4\x97s, Milarepa prad\xc4\x97jo jud\xc4\x97ti ir j\xc4\xaf aplenk\xc4\x97 jodamas ant saul\xc4\x97s spinduli\xc5\xb3 taip laim\xc4\x97damas var\xc5\xbeybas ir atgabendamas budizm\xc4\x85 \xc4\xaf Tibet\xc4\x85._NEWLINE_[Pastaba: Sakoma, kad Padmasambahava atgabeno tantrin\xc4\xaf budizm\xc4\x85 \xc4\xaf Tibet\xc4\x85, o ne Milarepa (garsus Tibeto jogas), taigi istorijoje yra nesusipratimas.]_NEWLINE_D\xc5\xbeainizmas_NEWLINE_D\xc5\xbeainistai, vadinantys Kaila\xc5\xa1\xc4\x85 A\xc5\xa1tapada, tiki, kad j\xc5\xb3 religijos \xc4\xafkur\xc4\x97jas Ri\xc5\xa1abadeva pasiek\xc4\x97 nirvan\xc4\x85 toje vietoje._NEWLINE_Bon tik\xc4\x97jimas_NEWLINE_Bon, religija, buvusi Tibete anks\xc4\x8diau u\xc5\xbe budizm\xc4\x85, teigia, kad visas mistinis regionas ir Devuni\xc5\xb3 istorij\xc5\xb3 Svastikos kalnas yra mistin\xc4\x97s galios vieta.'